als_Latn dik_Latn sag_Latn
09.09.2013, - E Hënë
Ministri Buja përuroi gjimnazin “Eqrem Çabej” në Vushtrri
Ministri i Arsimit, Shkencës dhe Teknologjisë, z.Ramë Buja me bashkëpunëtorë dhe kryetari i Komunës së Vushtrrisë, z. Bajram Mulaku kanë përuruar sot objektin e ri të gjimnazit "Eqrem Çabej" në Vushtrri.
Ministri i Arsimit, Ramë Buja, me këtë rast ka vlerësuar lartë punën e mësimdhënësve ndër vite, në arsimimin e brezave të tërë dhe punën e vazhdueshme të Ministrisë së Arsimit në rikualifikimin e mësimdhënësve me Shkolla të Larta Pedagogjike dhe reformimin e Fakultetit të Edukimit.
"Nuk do të kemi më mësues me shkolla të larta. Do t'i kemi të gjithë me fakultet të përfunduar. Nuk ka mësues që është i interesuar dhe nuk arrin të përvetësojë teknologjinë informative të shekullit 21. Kemi bërë transformim të Fakultetit të Edukimit dhe ky fakultet do të nxjerrë pas pesë vitesh mësuesin e shekullit 21", është shprehur ministri Buja.
Duke folur për bashkëpunimin e mirë ndërinstitucional në ndërtimin e kësaj shkolle, ministri Buja ka ripërsëritur se, mbi 100 shkolla të ndërtuara në Kosovë brenda pak viteve, dhe 22 të tjera në ndërtim, do ta zbusin, mbase edhe do e eliminojnë në tërësi mungesën e hapësirave shkollore.
Ndërsa, kryetari i Vushtrrisë, Bajram Mulaku ka theksuar se përurimi i këtij objekti është i një rëndësie të veçantë, për faktin se ky gjimnaz ndër vite ka treguar rezultate të sukseshme në punë. Mulaku, poashtu, ka theksuar se prioritet i punës së tij ka qenë ngritja e cilësisë, shkollimi i mirëfilltë dhe kualiteti në mësim.
Objekti me sipërfaqe 6,300 m² dhe kosto mbi 2 milion euro përmban këto hapësira: 20 dhoma mësimi për nxënësit fillor, biblioteka, laboratori i kimisë, laboratori i fizikës, laboratori i biologjisë, kabineti i informatikës, kabineti i artit, kabineti i muzikës, kabineti i gjuhëve te huaja, hapësira për shumë qëllime, dhoma e mjekut, dhoma e psikologut, dhoma e pritjes se prindërve, kuzhina doracake, salla e arsimtarëve, drejtoria me sekretari, nxemja qendrore me depon për lëndë djegëse, salla e edukatës fizike dhe terrenet e jashtme sportive.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn